NetCom-trøbbel rammet tusener
Det meste av mobiltrafikken går nå som normalt i NetComs nett, etter at en databasefeil som inntraff like før klokken syv torsdag førte til problemer med samtaleoppsett og sms. Det opplyser selskapet klokken 13.30 torsdag. Kunder som fortsatt ikke får kontakt med nettet kan forsøke å slå av og på telefonen sin. Problemene med samtaleoppsett og sms er lokalisert i sentrale nettdatabaser.
Kunder hos mobiloperatøren NetCom over hele landet opplevde problemer torsdag formiddag.